hotchpotch/miracl-hf-unified huggingface dataset:
বেগম রোকেয়ার বাড়ি সংলগ্ন প্রাচীন মসজিদ
বেগম রোকেয়ার বাড়ি সংলগ্ন প্রাচীন মসজিদ একটি প্রাচীন নিদর্শন। ধারনা করা হয় অষ্টাদশ শতাব্দির দিকে তৈরি। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।এই মসজিদ টি এখন পুনঃ নির্মাণ করা হয়েছে । মসজিদ টির অবস্থান বেগম রোকেয়া স্মৃতিকেন্দ্রের সামনে । কিন্তু কেউ যদি প্রাচীন মসজিদ দেখতে চান তাহলে পারবেন না , কেননা এখানে শুধু প্রাচীন মসজিদের কিছু অংশ দাঁড়িয়ে আছে যা লোক চক্ষুর অন্তরালেই থেকে যায় ।
রংপুর শহর থেকে ৮ কিলোমিটার দক্ষিণ পূর্বে অবস্থিত এই মসজিদ টি বেগম রোকেয়ার বাড়িটির খুব কাছেই দক্ষিণ পূর্বে অবস্থিত ।
বেগম রোকেয়ার বাড়ি সংলগ্ন প্রাচীন মসজিদ টি বেগম রোকেয়ার পিতা জহিরউদ্দিন মোহাম্মদ আবু আলী হায়দার সাবের এর সময়ে তৈরি যিনি পায়রাবন্দের জমিদারি বংশের সর্বশেষ উত্তরাধিকারী।বেগম রোকেয়ার মাতাও ছিলেন টাঙ্গাইলের বলিয়াদিও জমিদার পরিবারের কন্যা।
বেগম রোকেয়ার বাড়ি সংলগ্ন প্রাচীন মসজিদ এখন আর তেমন কিছুই অবশিষ্ট নাই । যা আছে তা হলো শুধু ভাঙ্গা দেয়াল যা অসংরক্ষিত অবস্থায় আছে ।
নারী জাগরণের পথিকৃত বেগম রোকেয়া সাখাওয়াত হোসেনের স্মৃতি রক্ষায় মাননীয় প্রধানমন্ত্রীর ঐকান্তিক ইচ্ছায় ৩,৫৩,০০,০০০/-টাকা ব্যয়ে ১ জুলাই, ২০০১ সালে রংপুর জেলার মিঠাপুকুর উপজেলাধীন পায়রাবন্দ গ্রামে বেগম রোকেয়ার নিজ বাড়ী সংলগ্ন ও বেগম রোকেয়ার বাড়ি সংলগ্ন প্রাচীন মসজিদের সামনে ৩.১৫ একর ভূমিতে ‌‍বেগম রোকেয় স্মৃতিকেন্দ্র স্থাপিত হয়।নির্মিতি অবকাঠামোর মধ্যে রয়েছে মুলভবন -১৪,৭১০ বর্গফুট ,২৫০ আসনের সুসজ্জিত মিলনায়তন (শব্দ নিয়ন্ত্রণ ব্যবস্থাসহ),১০০ আসনের সুসজ্জিত সেমিনার কক্ষ, ৫০ জন পাঠকের পাঠ সুবিধাসহ ১০ হাজার গ্রন্থের ধারণ ক্ষমতাসহ সুসজ্জিত গ্রন্থাগার এবং প্রয়োজনীয় আসবাবপত্রসহ গবেষণা কক্ষ।
নিজ ভ্রমন ও পরিদর্শন অবলম্বনে :- https://commons.wikimedia.org/wiki/User:Md._Sarwar_Ul_Islam_Fakir
ফলসী ইউনিয়ন
ফলসী ইউনিয়ন হল ঝিনাইদহ জেলার হরিনাকুন্ডু উপজেলার অন্তর্গত ৬ নং ইউনিয়ন। এটি একটি গ্রামীণ এলাকা। ফলসী ইউনয়নটির অধিকাংশ মানুষের অর্থনৈতিক ব্যাবস্থা কৃষি সংক্রান্ত। দিনে দিনে অনেক উন্নয়নের মধ্যদিয়ে আজ এই ইউনিয়নটি হরিনাকুন্ডু উপজেলার এক গুরুপূর্ণ এবং অবিচ্ছেদ্দ ইউনিয়ন হিসেবে পরিচিতি লাভ করেছে।
বর্তমানে ফলসী ইউনিয়নে ২ টি বাজার রয়েছে। তবে বাজার হিসেবে দুটি পরিপুর্ণ নয়। নিত্যপ্রয়োজনীয় জিনিস বাদে এখানে তেমন কিছুই পাওয়া যায় না। এখানকার অধিকাংশ জনগণ তাদের নিত্য প্রয়োজনীয় দ্রব্যাদি সংগ্রহ করার জন্য হরিনাকুন্ডু বাজারে যেয়ে থাকে।
ইউনিয়নটিতে ১৫-২০টিমসজিদ ব্যাবস্থা বিদ্যমান রয়েছে।
সরকারি প্রাথমিক বিদ্যালয়-৬ টি,
বেসরকারি রেজি: প্রাথমিক বিদ্যালয়-৩ টি,
উচ্চ বিদ্যালয়-১ টি এবং
মাদ্রাসা-২ টি
হরিনাকুন্ডু উপজেলার ৬ নং ইউনিয়ন হল ফলসী। ইউনিয়নটির আয়তন ১৪.১৭ (বর্গ কি:মি:)। এটি হরিনাকুন্ডু উপজেলা থেকে স্বল্প দূরে অবস্থিত।
লিওনেল রিচি
লিওনেল ব্রকম্যান রিচি জুনিয়র বা লিওনেল রিচি (ইংরেজি: Lionel Brockman Richie, Jr.) (জন্ম জুন ২০, ১৯৪৯) একজন খ্যাতনামা মার্কিন সঙ্গীত শিল্পী, গীতিকার, সুরকার, রেকর্ড প্রযোজক এবং অভিনেতা। তাঁর জনপ্রিয় গানের মধ্যে রয়েছে "হ্যালো, ইজ ইট মি ইউ আর লুকিং ফর", "অল নাইট লং", "সে ইউ, সে মি", "রানিং উইথ দ্য নাইট"। তিনি পাঁচবার গ্র্যামি পুরস্কার, একবার গোল্ডেন গ্লোব পুরস্কার ও একাডেমি পুরস্কার লাভ করেন।
লিওনেল ব্রকম্যান রিচি জুনিয়র ১৯৪৯ সালের ২০ জুন আলাবামার টাস্কিজিতে জন্মগ্রহণ করেন। তার পিতা লিওনেল ব্রকম্যান রিচি সিনিয়র এবং মাতা আলবার্টা ফস্টার। তিনি টাস্কিজি ইনস্টিটিউটের প্রাঙ্গনে বেড়ে ওঠেন।
রিচি জয়লেট টাউনশিপ হাই স্কুলের ইস্ট ক্যাম্পাসে পড়াশুনা করেন। জয়লেট স্কুলে তিনি নামী টেনিস খেলোয়াড় ছিলেন এবং টেনিসে বৃত্তি পেয়ে টাস্কিজি ইনস্টিটিউটে ভর্তি হন, এবং সেখান থেকে কয়েক বছর পর ড্রপ আউট হন। রিচি ইপিস্কোপাল চার্চে যাজক হওয়ার জন্য আধ্যাত্মিকতা বিষয়ে পাঠ শুরু করেন। কিন্তু পরে তিনি বুঝতে পারেন তাকে দিয়ে যাজকের কাজ হবে না এবং তিনি সঙ্গীত জীবন শুরু করার সিদ্ধান্ত নেন।লিওনেল রিচি বহু পুরস্কার লাভ করেছেন। তিনি ১৯৮৬ সালে "সে ইউ, সে মি" গানের জন্য গ্র্যামি পুরস্কার, গোল্ডেন গ্লোব পুরস্কার ও শ্রেষ্ঠ মৌলিক গানের জন্য একাডেমি পুরস্কার লাভ করেন।
আকবরউদ্দিন ওয়াইসি
আকবরউদ্দিন ওয়াইসি(জন্ম ১৪ জুন ১৯৭০) একজন রাজনীতিবিদ। তিনি তেলেঙ্গানা বিধানসভার একজন বিধায়ক এবং সর্বভারতীয় মজলিস-ই-ইত্তেহাদুল মুসলিমিন নামক রাজনৈতিক দলের নেতা। 
তিনি হায়দ্রাবাদের বিখ্যাত ওয়াইসি পরিবারের সন্তান। তার পিতা সুলতান সালাউদ্দিন ওয়াইসি এবং বড়ভাই আসাদউদ্দিন ওয়াইসি
ফিনিক্স পাখি
গ্রিক পুরাণে, একটি ফিনিক্স বা Phenix (Greek: φοῖνιξ phoinix; Latin: phoenix, phœnix, fenix) একটি দীর্ঘায়ু পাখি যার চক্রাকারভাবে দ্বিজ বা নবজন্ম হয়। কিছু গ্রন্থ মতে, রূপকথার পক্ষি বিশেষ পুনর্জন্মের আগে ১,৪০০ বছর ধরে বসবাস করতে পারে।
পৌরাণিক কাহিনী অনুসারে পবিত্র অনল প্রভা থেকে ফিনিক্স পাখির সৃষ্টি। ফিনিসীয় পুরাণ, চাইনিজ পুরাণ, গ্রিক পুরাণ এবং প্রাচীন মিসরীয়দের বর্ণনায়ও ফিনিক্স পাখির উল্লেখ পাওয়া গেছে। প্রাচীন গ্রিক পুরাণ অনুসারে ফিনিক্স হল এক পবিত্র ‘অগ্নিপাখি’। আর এটি এমনই একটি পবিত্র আগুনের পাখি, যার জীবনচক্র আবর্তিত হয় হাজার বছর ধরে। যমদূত আসার ঠিক আগেই ফিনিক্স পাখি নিজের বাসা নিজেই আগুন দিয়ে জ্বালিয়ে দেয়। আর নির্মমভাবে দগ্ধীভূত এই পাখি এবং তার বাসার ভস্ম থেকেই জন্ম নেয় নতুন জীবন।প্রাণ পায় নতুন জীবনের, শুরু হয় আবারও জাতিস্মর ফিনিক্সের অবিনাশী যাত্রা।
ফিনিশিয় সভ্যতাই নাকি প্রথম ফিনিক্স পাখির কল্পনা করেছিল। ফিনিশিয় সভ্যতা প্রথম ফিনিক্স পাখির কল্পনা করলেও অন্যান্য সভ্যতার ধর্মীয় পুরাণে বৃহৎ পাখির উপস্থিতি লক্ষ্য করা যায়। যেমন, ভারতে দেবতা বিষ্ণুর বাহন গরুড়, প্রাচীন মিশরে বেনু বা বেন্নু। মিশরীয় মিথ এ এই বেনু পাখি গুরুত্বপূর্ণ ভূমিকা পালন করেছিল।
শিল ফাটা
শিল ফ়াটা মুম্বাইয়ের দক্ষিণে থানে জেলা স্থিত একটি শহরতলি। শিল ফাটা এলাকাটি পারশিক পাহাড়ের পূর্বদিকে পুরাতন মুম্বাই-পুণে সড়কের (৪ নং জাতীয় মহাসড়ক) কাছে অবস্থিত।
২০১৩ সালের এপ্রিলে বহু আলোচিত ২০১৩ থানে ভবন ধসটি এই এলাকাতে ঘটেছিল; যে দুর্ঘটনায় ৭২ জন নিহত ও ডজন খানেক অহত হন। ২০১০ সালে থানের যে সব এলাকয় অবৈধ নির্মাণ ধ্বংস করা হয়, শিলফাটা তার অন্যতম। যেখানে সর্বমোট ৩০০টিরও বেশি ভবন ভেঙে ফেলা হয়েছিল।
শিল ফাটা মুম্ব্রা রেল স্টেশন থেকে দূরে মুম্ব্রায় অবস্থিত।
২০১০ সালে মুম্বরা-শিলফাটা বাস পরিষেবা চালু করা হয়েছিল কিন্তু তা বেশিদিন সক্রিয় রাখা হয়নি। মুম্বাই মনোরেলের প্রস্তাবিত লাইল, কল্যাণ থেকে মহাপে পর্যন্ত লাইনটিতে শিলফাটায় একটি স্টেশন তৈরি করা হবে।
বেন ফেরিঙ্গা
বার্নার্ড লুকাস "বেন" ফেরিঙ্গা (; জন্ম: ১৮ মে, ১৯৫১) হোঙ্গিনা এলাকায় জন্মগ্রহণকারী বিশিষ্ট ওলন্দাজ কৃত্রিম জৈব রসায়নবিদ। আণবিক ন্যানোপ্রযুক্তি এবং সমজাতীয় অনুঘটন বিশেষজ্ঞ। তিনি স্ট্রাটিং রসায়ন ইনস্টিটিউটের ইয়াকোবুস হেনরিকুস ফান্ট হফ আণবিক বিজ্ঞান বিভাগের ডিস্টিংগুইসড অধ্যাপক। এছাড়াও, নেদারল্যান্ডসের হোঙ্গিনা বিশ্ববিদ্যালয়ের শিক্ষানুক্রমিক অধ্যাপক ও রয়্যাল নেদারল্যান্ডস বিজ্ঞান একাডেমির বিজ্ঞান বিভাগের পরিচালনা কমিটির সভাপতি তিনি।
১৯৭৮ সালে প্রয়াত অধ্যাপক হান্স উইনবার্গের তত্ত্বাবধানে হোঙ্গিনা বিশ্ববিদ্যালয় থেকে পিএইচডি ডিগ্রি লাভ করেন। নেদারল্যান্ডসের শেলে স্বল্পকালীন অবস্থান শেষে যুক্তরাজ্যে চলে যান। এরপর ১৯৮৪ সালে হোঙ্গিনা বিশ্ববিদ্যালয়ে প্রভাষক হিসেবে মনোনীত হন। ১৯৮৮ সালে পূর্ণাঙ্গ অধ্যাপকরূপে অধ্যাপক উইনবার্গের স্থলাভিষিক্ত হন।
ফেরিঙ্গার গবেষণাক্ষেত্রের সাফল্য মৌলিক থেকে আধুনিক স্টেরিওকেমিস্ট্রি পর্যন্ত বিস্তৃত।
ইতোমধ্যে ৩০-এর অধিক স্বত্ত্ব ও ৬৫০-এর অধিক গবেষণা কর্ম প্রকাশিত হয়েছে। ত্রিশ সহস্রাধিকবার তাঁর গবেষণাকে উদ্বৃত্ত করা হয়েছে ও এইচ-সূচকে ৯০ অতিক্রম করেছেন। তাঁর কর্মজীবনে শতাধিক পিএইচডি ছাত্রের গবেষণাকর্মে নেতৃত্ব দিয়েছেন।
২০১৬ সালে স্যার জে. ফ্রেজার স্টডার্ট ও জ্যঁ-পিয়ের সভেজের সাথে যৌথভাবে রসায়নে নোবেল পুরস্কার লাভ করেন তিনি।
সারাহ জেসিকা পার্কার
সারাহ জেসিকা পার্কার () (জন্ম: মার্চ ৩, ১৯৬৫) হলেন একজন আমেরিকান অভিনেত্রী, চলচ্চিত্র প্রযোজক এবং ডিজাইনার।
সারাহ জেসিকা পার্কার জন্মগ্রহণ করেন। তিনি 'বারবারা পার্কার' এর কন্যা, যিনি একটি নার্সারি স্কুল অপারেটর এবং শিক্ষক ছিলেন, এবং তার বাবা 'স্টিফেন পার্কার' ছিলেন একজন উদ্যোক্তা এবং সাংবাদিক। তিনি তার বাবা মায়ের আট সন্তানের মধ্যে একজন এবং তার বাবার 'বিচ্ছেদের পর, তার মা দ্বিতীয় বিয়ে করেন 'পল ফরস্ট' এর সাথে, যিনি একজন ট্রাকের চালক ও অ্যাকাউন্ট নির্বাহী, তিনি ছোটবেলা থেকে পার্কারের জীবনের একটা অংশ ছিলেন।
আয়রন ম্যান ৩
আয়রন ম্যান ৩ (আয়রন ম্যান থ্রি হিসেবে পর্দায় শৈলী) হল মার্ভেল কমিক্সের চরিত্র আয়রন ম্যান সমন্বিত একটি ২০১৬ আমেরিকান সুপারহিরো চলচ্চিত্র, মার্ভেল স্টুডিও দ্বারা প্রযোজিত এবং ওয়াল্ট ডিজনি স্টুডিওর মোশন পিকচার্স দ্বারা আবণ্টিত। এটা ২০০৮ এর আয়রন ম্যান এবং ২০১০ এর আয়রন ম্যান ২, এবং মার্ভেল সিনেম্যাটিক ইউনিভার্স এর সপ্তম চলচ্চিত্র।
সুজন সখি
সুজন সখি ১৯৯৪ সালে মুক্তিপ্রাপ্ত বাংলাদেশী বাংলা ভাষার প্রণয়ধর্মী নাট্য চলচ্চিত্র। ছায়াছবিটি পরিচালনা করেছেন শাহ আলম কিরণ। এটি ১৯৭৫ সালে প্রখ্যাত চলচ্চিত্রকার খান আতাউর রহমান পরিচালিত ফারুক ও কবরী সারোয়ার জুটিকে নিয়ে নির্মিত "সুজন সখী" ছবির রঙিন পুনঃনির্মাণ। পরিচালক জহিরুল হক সালমান-শাবনূর জুটিকে নিয়ে এই ছবি নির্মাণের ঘোষণা দিলেও পরে তিনি মারা যাওয়ার পর শাহ আলম কিরণ এই চলচ্চিত্রটি পরিচালনা করেন। এই ছায়াছবিটির কাহিনী ও সংলাপ লিখেছেন আমজাদ হোসেন এবং চিত্রনাট্য লিখেছেন পরিচালক খান আতা নিজেই। পারিবারিক দ্বন্দ্বের কারণে দুই ভাইয়ের আলাদা হয়ে যাওয়া ও তাদের মিলনের গল্প নিয়ে নির্মিত ছবিটি পরিবেশনা করেছে ফেয়ার ফিল্মস। এতে নাম চরিত্রে অভিনয় করেছেন সালমান শাহ ও শাবনূর। এছাড়াও অন্যান্য ভূমিকায় রয়েছেন রাইসুল ইসলাম আসাদ, সাদেক বাচ্চু, আনোয়ারা প্রমুখ।
পারিবারিক দ্বন্দ্বের কারণে আলাদা হয়ে যায় দুই ভাই সুলেমান ও লোকমান। সুলেমান যাওয়ার সময় তার সব সম্পত্তি তার ভাতিজা সুজনকে দিয়ে যায়। সুলেমানের স্ত্রী কন্যা সন্তানের জন্ম দিয়ে মারা যায়। সুলেমানের মেয়ে সখি তার দাদীর আদরে-যত্নে বড় হতে থাকে। একদিন সুজনের সাথে তার পরিচয় হয়। কিন্তু তারা দুজনের কেউ কারো আসল পরিচয় জানে না। সখি একদিন তার দাদীর সাথে সুজনের পরিচয় করিয়ে দিলে তারা তাদের আসল সম্পর্ক জানতে পারে। এখন তারা কি পারবে দুই ভাইয়ের মধ্যে সুসম্পর্ক স্থাপন করতে!ছায়াছবিটির সঙ্গীত পরিচালনা করেছেন আবু তাহের। গীত রচনা করেছেন খান আতাউর রহমান। গানে কণ্ঠ দিয়েছেন এন্ড্রু কিশোর, সাবিনা ইয়াসমিন, নীলুফার ইয়াসমীন, কিরণ চন্দ্র রায়, রথীন্দ্রনাথ রায়, ও খান আসিফ আগুন।
শেন ব্ল্যাক
শেন ব্ল্যাক () (জন্ম: ১৬ এপ্রিল, ১৯৬১) হলেন একজন আমেরিকান অভিনেতা, চিত্রনাট্যকার এবং চলচ্চিত্র পরিচালক, ১৯৮৭ সালে একশন চলচ্চিত্র লেখার জন্য তিনি পরিচিত "", এবং ২০০৫ সালে "কিস কিস ব্যাং ব্যাং" চলচ্চিত্রের মাধ্যমে তিনি চলচ্চিত্র পরিচালক হিসেবে আত্মপ্রকাশ পান। তার আসল "" চলচ্চিত্রে অভিনয় করেছেন। যার জন্য তিনি বর্তমানে অনুবাদ এবং নির্দেশ পরবর্তী দফা সরাসরি কাজ করেন।
২০১৩ সালে তিনি সহ-লেখিকা হিসেবে আয়রন ম্যান ৩ চলচ্চিত্রটি পরিচালনা করেন, ২০১৬ সালের মধ্যে বিশ্বব্যাপী দশম সর্বোচ্চ ব্যবসাসফল চলচ্চিত্র হিসেবে স্থান পায়।
বিক্ষোভ (চলচ্চিত্র)
বিক্ষোভ ১৯৯৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন মহম্মদ হান্‌নান। ছবিটির কাহিনী লিখেছেন ফরিদা হোসেন ও কাহিনী বিন্যাস করেছেন জোসেফ শতাব্দী এবং চিত্রনাট্য লিখেছেন মহম্মদ হাননান। ছাত্র রাজনীতির ভালো-মন্দ দিক নিয়ে নির্মিত ছবিটি পরিবেশনা করেছে ডি এম ফিল্মস। এই ছবিতে প্রধান চরিত্রে অভিনয় করেছেন সালমান শাহ, শাবনূর, বুলবুল আহমেদ, রাজিব, ডলি জহুর প্রমুখ।
আসাদ একজন স্বৈরচার বিরোধী ছাত্রনেতা। বিরোধী দলের ষড়যন্ত্রের বলি হয়ে তাকে মৃত্যুবরন করতে হয়। এতে লাভবান হয় তার বিরোধী মাহমুদ চৌধুরী ও শারাফাত আলী খান। কিন্তু মাহমুদের চতুরতায় শারাফাত গ্রেফতার হয় এবং তার জেল হয়ে যায়। ইতোমধ্যে মাহমুদ তার নিজের একটি দল গঠন করে তুলে। সে জাতীয় পর্যায়ে রাজনীতি করার স্বপ্ন দেখে। তার পুষ্ট ছাত্রসংগঠনের নেতা রাজা কলেজে যা ইচ্ছা তা করে বেড়ায়। অন্যদিকে কলেজের নির্বাচিত ভিপি অনিক তার বিরুদ্ধে সাধারন ছাত্রদের পাশে এসে দাড়ায়। জেল থেকে বের হয়ে শারাফাত তার নিজের একটি সংবাদপত্র চালু করে। সে মাহমুদ চৌধুরীর সব কুকীর্তির কথা প্রকাশ করতে থাকে। এক পর্যায়ে মাহমুদ চৌধুরী তার সাথে সাক্ষাত করতে গেলে সে তার পুরনো বন্ধুকে দেখে বিস্মিত হয় এবং তাকে তার এই সব সংবাদ প্রকাশ না করার জন্য শাসায়। শারাফাত তাতে ভয় পায় না। সে অনিককে সব ধরনের সহায়তা করে মাহমুদ চৌধুরীর বিরুদ্ধে সচেতনতা গড়ে তোলার জন্য।ছায়াছবিটির সঙ্গীত পরিচালনা করেছেন আহমেদ ইমতিয়াজ বুলবুল। গীত রচনা করেছেন আহমেদ ইমতিয়াজ বুলবুল। গানে কণ্ঠ দিয়েছেন সৈয়দ আব্দুল হাদী, রুনা লায়লা, সুবীর নন্দী, খালিদ হাসান মিলু, শাকিলা জাফর ও খান আসিফ আগুন।
জঙ্গলবাড়ি দূর্গ
জঙ্গলবাড়ি দূর্গ বাংলাদেশের কিশোরগঞ্জ জেলায় অবস্থিত ঈশা খাঁর স্মৃতিবাহী একটি স্থাপনা। মসনদে-আলা-বীর ঈশা খাঁ ছিলেন বাংলার বার ভূঁইয়াদের প্রধান। ঈশা খাঁর জঙ্গলবাড়ি প্রকৃতপক্ষে ঈশা খাঁর দ্বিতীয় রাজধানী ছিল। বর্তমানে এটি বাংলাদেশের প্রত্নতাত্ত্বিক অধিদপ্তর কর্তৃক তালিকাভুক্ত একটি প্রত্নতাত্ত্বিক স্থাপনা। কিশোরগঞ্জ জেলার করিমগঞ্জ উপজেলাধীন কাদিরজঙ্গল ইউনিয়নের জঙ্গলবাড়ি গ্রামে নরসুন্দা নদীর তীরে দূর্গটির অবস্থান।
ঈশা খাঁর আদি নিবাস আফগানিস্তান। মুঘল ও ইংরেজদের অত্যাচারে অতিষ্ঠ বাংলার জমিদারগণ তাকে গোয়েন্দা মারফতে বাংলায় আসার সংবাদ পাঠালে তিনি ১৪০০ ঘোড়সওয়ার, ২১টি নৌবিহার ও গোলাবারুদ নিয়ে ত্রিপুরা রাজ্যে পৌঁছান। ১৫৮৫ সালে তৎকালীন কোচ রাজা লক্ষ্মণ হাজরা ও রাম হাজরাকে পরাজিত করে জঙ্গলবাড়ি দূর্গ দখল করেন। কোচ রাজা লক্ষ্মণ হাজরা বা ঈশা খাঁর কেউ এই দূর্গের স্থপতি নয়। এটি প্রাক-মুসলিম যুগে নির্মিত বলে ধারনা করা হয়। তবে ঈশা খাঁ দূর্গ দখল করার পর এর ভিতরে কিছু স্থাপনা নির্মাণ করেন। এই দুর্গ থেকে পরে তিনি একে একে তিনি সোনারগাঁওসহ মোট ২২টি পরগণা দখল করেন। ১৫৯৭ সালে তিনি পাকুন্দিয়ার এগারসিন্দুরে মুঘল সম্রাট আকবরের সেনাপতি মানসিংকে পরাজিত করেন।
দূর্গটিতে বর্তমানে উত্তর-দক্ষিণে লম্বা ইটের পাঁচিল দিয়ে ভাগ করা দুটি চত্বর রয়েছে। স্থানীয়রা পাঁচিলটি পরিচিত 'প্রাসাদ প্রাচীর' নামে। দক্ষিণ দিকে একটি তোরণ আছে। তোরণটির সামনের দিকে 'করাচি' নামে একটি পূর্বমূখী একতলা ভবন রয়েছে। তোরণের পিছনে 'অন্দর মহল' নামে এক তলা দক্ষিণ মুখী একটি ভবন রয়েছে। পুরো ইটের দেওয়াল চুনকামসহ লেপন দিয়ে ঢাকা। দক্ষিণ, পশ্চিম ও উত্তর দিকে গভীর পরিখা খনন করা আছে। পরিখাটিকে পূর্বদিকে নরসুন্দা নদীর সাথে সংযুক্ত করা হয়। বাড়ির সামনে ঈশা খাঁর সময়ের খনন করা একটি দীঘি আছে। তার পাশেই আছে একটি তিনগম্বুজ বিশিষ্ট মসজিদ। ধারণা করা হয়, ঈশা খাঁই মসজিদটি নির্মাণ করেছেন। মসজিদটিতে রয়েছে মুঘল স্থাপত্যশৈলীর ছাপ। মসজিদের পাশেই ঈশা খাঁর বংশধরদের বাঁধানো কবর রয়েছে। ২০০৫ সালের ১২ জুন দূর্গের ভিতরের দরবারগৃহটি সংস্কার করে স্থানীয় প্রশাসন 'ঈশা খাঁ স্মৃতি জাদুঘর ও পাঠাগার' স্থাপন করে। সেখানে ঈশা খাঁর বিভিন্ন ছবি, তার বংশধরদের তালিকা এবং বিভিন্ন নিদর্শন রয়েছে।
দাগি বসন্ত
দাগি বসন্ত বা হেটুলুকা (, বৈজ্ঞানিক নাম- "Megalaima lineata") ভারত উপমহাদেশের উত্তর অঞ্চলসমূ্হে দেখতে পাওয়া একটি চড়ুই পাখির প্রজাতি৷ এটি প্রধানত হিমালয় পাদদেশে, বাংলাদেশ এবংপশ্চিমবঙ্গতে বিস্তৃত হয়ে আছে৷
এটি প্রধানত ফলভোজীচড়ুই পাখির প্রজাতি৷ হেটুলুকা গাছে গর্ত করে তাতে বাস করে৷
ছোট সর্দার বাড়ি (পানাম নগর)
সর্দার বাড়ি সোনারগাঁ এ অবস্থিত একটি সুদৃশ্য ভবন। এটি বর্তমান লোক ও কারুশিল্প জাদুঘরের সীমানায় এবং পানাম নগর থেকে প্রায় ৫০০ গজ দূরে দুটি বাঁধানো পুকুরের মাঝে অবস্থিত।
প্রাচীন মুসলিম শাসনামলে ১২৯৬ থেকে ১৬০৮ সাল পর্যন্ত সোনারগাঁ বাংলা প্রদেশের রাজধানী ছিল। এরপর রাজধানী ঢাকায় স্থানান্তর করা হলে সোনারগাঁর প্রাধান্য কমে যায়। দুটি ভাগবিশিষ্ট সর্দারবাড়ির ছোট প্রবেশমুখের ভাগটিতে একটি দেয়াললিখন থেকে জানা যায় যে এই ভবনের পিছনে চারপাশের তিনটি ভবন মুঘল আমলের প্রথমদিকে নির্মিত। মধ্যভাগের লাল বর্গাকার ভবনটি বাংলার বারো ভূইয়ার সময় নির্মিত হয়েছে। সামনের অংশ ১৯০২ সালে নির্মাণ করা হয়। এর নিচতলায় ৪৭টি এবং দ্বিতীয় তলায় ৩৮টি কক্ষ বিদ্যমান।
১৯৭১ সালে বাংলাদেশ স্বাধীন হওয়ায় পর বাংলাদেশ সরকার এটি অধিগ্রহণ করে এবং পরিত্যক্ত অবস্থায় রক্ষিত হয়। আশির দশকের প্রথমদিকে প্রত্নতত্ত্ব বিভাগ এটি উদ্ধার এবং আংশিক সংস্কার সাধন করে। তখন এটিকে লোক ও কারুশিল্প জাদুঘর (ন্যাশনাল ফোক আর্ট এন্ড ক্রাফট মিউজিয়াম) হিসেবে গড়ে তোলা হয়।
২০১২ সালের দিকে ‘সিএসআর’ (কর্পোরেট সোসিয়াল রেসপন্সিবিলিটি) অর্থাৎ সামাজিক দায়বদ্ধতার অংশ হিসেবে কোরীয় বহুজাতিক কোম্পানি ইয়ংওয়ান করপোরেশন ২০ লক্ষ ডলার ব্যয়ে সর্দার বাড়িটি যথাযথভাবে সংরক্ষণের উদ্যোগ নেয়।
পশ্চিম ও দক্ষিণদিকে এর দুটি সুসজ্জিত প্রবেশ রয়েছে। দক্ষিণের প্রবেশমুখের বারান্দাটি ২৫ ফুট দীর্ঘ এবং কাদামাটির ফুলপাতা ও চিনামাটির কাটা টুকরার নকশাসজ্জিত অর্ধবৃত্তাকার তোরণের সঙ্গে যুক্ত। বাঁকা তোরণটির নকশায় মোজাইকের মত বিভিন্ন লতাপাতা ও জ্যামিতিক আকৃতির ব্যবহার দেখা যায়। তোরণটির উভয়দিকে তিনটি ছোট গোলাকার স্তম্ভ ও দুটি বড় করিন্থিয়ান স্তম্ভ রয়েছে- যেগুলোর প্রত্যেকটি ক্রমান্বয়ে সাদা ও কালো মোজাইকের সর্পিল বলয় দ্বারা সজ্জিত। উভয়দিকের অর্ধবৃত্তাকার চূড়াযুক্ত জানালাগুলোও সরু করিন্থীয় স্তম্ভ দ্বারা স্থাপিত। বারান্দার উপরের প্যারাপেট মুক্ত লতাপাতার নকশায় সাজানো। উপরের দেয়ালের লিখনে এর নির্মাণকাল ১৩০৮ বঙ্গাব্দ লেখা আছে।
সম্পূর্ণ আয়তাকার ব্লকটি দ্বিতল বিশিষ্ট ভবন। এতে বিভিন্ন আয়তনের প্রায় ৭০টি কক্ষ আছে। পূর্বদিকে ৫০ ফুট * ৫০ ফুট আর পশ্চিম দিকে ৫০ ফুট* ২৫ ফুট খোলা আঙিনা রয়েছে। দক্ষিণের বারান্দাটির তিনদিকে কামরা এব পূর্বপার্শ্বে একটি কৃষ্ণমন্দির আছে। মন্দির বা নাটমণ্ডপের একটি বৃহদাকার বারান্দা আছে, যা চিনামাটির টুকরার মোজাইক শোভিত চারটি করিন্থিয়ান স্তম্ভ দ্বারা স্থাপিত। অন্য তিন পাশের কামরাগুলোতে অর্ধবৃত্তাকার তোরণ রয়েছে।
সুসজ্জিত পশ্চিম দুয়ারে ইটের তৈরী বাঁধানো ঘাটসহ একটি দিঘি বিদ্যমান, যার পাড়ে দুজন ইংরেজ অশ্বারোহীর মানবাকারপরিমিত মূর্তি রয়েছে।
তারিক জামিল
"তারিক জামিল" (জন্ম ১ জানুয়ারি ১৯৫৩)। তিনি মাওলানা তারিক জামিল নামে অধিক পরিচিত। তিনি একজন পাকিস্তানি ইসলাম প্রচারক, দেওবন্দি পণ্ডিত এবং আলম-এ-দীন(ধর্মগুরু)। তিনি খানোয়াল, পাঞ্জাবে অবস্থিত "তলামবা"র অধিবাসী। তিনি তাবলীগ জামাত সংগঠনের সদস্য এবং পাকিস্তানের ফয়সলাবাদের একটি মাদ্রাসার পরিচালক। 
তিনি দ্য মুসলিম ৫০০-এর ২০১৩/২০১৪ এডিশনে জনপ্রিয় বক্তা হিসাবে স্থান পেয়েছিলেন।
তারিক জামিল (জন্ম ১ জানুয়ারি ১৯৫৩)। তিনি মাওলানা তারিক জামিল নামে অধিক পরিচিত। তিনি একজন পাকিস্তানি ইসলাম প্রচারক, দেওবন্দি পণ্ডিত এবং আলম-এ-দীন(ধর্মগুরু)। [২][৩] তিনি খানোয়াল, পাঞ্জাবে অবস্থিত
তলামবা র অধিবাসী। তিনি তাবলীগ জামাত সংগঠনের সদস্য এবং পাকিস্তানের ফয়সলাবাদের একটি মাদ্রাসার পরিচালক। [৪] তিনি দ্য মুসলিম ৫০০ -এর ২০১৩/২০১৪ এডিশনে জনপ্রিয় বক্তা হিসাবে স্থান পেয়েছিলেন।
তারিক জামিল সাহেব পৃথীবির আনেক দেশে দাওয়াত তাবলীগ এর কাজ করে ছেন এবং উনার ইসালামের দাওয়াত এর দারা অনেক বড় বড় লোক কে ঈমান ও আমলের এর দিকে আহব্বান করেছেন এমন কি তিনি ভারত এর হিন্দি চলচ্চিত্র অভিনেতা আমির খান কে দাওয়াত দিয়েছেন আরো অনেক কে উনি ইসলাম এর দাওয়াত দিয়েছেন
তাবলীগ জামাত
তারিকউদ্দিন আহমেদ
"তারিকউদ্দিন আহমেদ" (ইংরেজি: Tarikuddin Ahmed, অসমিয়া:তাৰিকুদ্দিন আহমেদ) অসমের একজন গায়ক এবং সংগীত পরিচালক। ১৯৪৮ খৃষ্টাব্দে অসমিয়া ভাষার " ইমান ধুনিয়া মুকুতার মালা " গানটির জন্য তিনি ব্যাপক জনপ্রিয়তা লাভ করেন। তিনি আকাশবাণী গুয়াহাটি কেন্দ্রের একজন নিয়মিত সংগীত শিল্পী ছিলেন। 
তিনি ১৯২৩ খৃষ্টাব্দের ৪ নভেম্বর তারিখে ভারতের অসম প্রদেশের নওগাঁ জেলাতে জন্মগ্রহণ করেন। পিতার নাম মহাম্মদ শরিফউদ্দিন আহমেদ এবং মাতার নাম জেবিনা খাতুন।
১৯৯০ খৃষ্টাব্দের ২৯ অগাস্ট এই মহান সংগীত শিল্পী পরলোক গমন করেন।
অধিবৃত্ত
কার্তেসীয় সমতলে একটি নির্দিষ্ট বিন্দু ও একটি নির্দিষ্ট সরলরেখা থেকে যে সব বিন্দুর দূরত্বের অনুপাত একটি ধ্রুবক, তাদের সেই একটি সঞ্চারপথ এবং তাকে কনিক বলা হয়।
জাপান জাতীয় অনূর্ধ্ব-২৩ ফুটবল দল
জাপান জাতীয় অনূর্ধ্ব-২৩ ফুটবল দল হল জাপানের একটি জাতীয় পর্যায়ের যুব ফুটবল দল, যা আন্তর্জাতিক অনূর্ধ্ব ২৩ অ্যাসোসিয়েশন ফুটবলে জাপানের প্রতিনিধিত্ব করে। দলটি জাপান ফুটবল অ্যাসোসিয়েশন কর্তৃক নিয়ন্ত্রিত ও পরিচালিত হয়। অলিম্পিক গেমসে ফুটবল খেলোয়াড়দের বয়স নির্দিষ্ট করার পর দলটি অলিম্পিকে জাপানের প্রতিনিধিত্ব করে। বর্তমানে তারা এএফসি অনূর্ধ্ব ২৩ চ্যাম্পিয়নশিপের শিরোপাধারী।
আওরঙ্গজেব মসজিদ
আওরঙ্গজেব মসজিদ কিশোরগঞ্জ জেলার পাকুন্দিয়া উপজেলায় অবস্থিত একটি প্রাচীন মসজিদ ও বাংলাদেশের অন্যতম একটি প্রত্নতাত্ত্বিক স্থাপনা।
ঐতিহাসিক আওরঙ্গজেব মসজিদটি কিশোরগঞ্জের পাকুন্দিয়া উপজেলার কাস্তল ইউনিয়নে অবস্থিত। মুঘল সম্রাট আওরঙ্গজেবের শাসনামলে এটি নির্মণ করা হয়েছে বলে এর নাম তৎকালীন সম্রাটের নামানুসারেই রাখা হয়েছে। মসজিদটি নির্মণ করা হয়েছিল ১৬৬৯ সালে। ১৯০৯ সালে বাংলাদেশ সরকারের প্রত্নতত্ত্ব অধিদপ্তর এই মসজিদকে সংরক্ষিত পুরাকীর্তি হিসেবে তালিকাভুক্ত করে।
চতুর্ভূজাকৃতির এ মসজিদের চার কোণায় চারটি মিনারের মাধ্যমে একখন্ড উঁচু জমির উপর মসজিদটি নির্মিত। মসজিদের পূর্ব পাশের দেয়ালে তিনটি প্রবেশপথ রয়েছে যার মধ্যে মাঝের অর্থাৎ কেন্দ্রীয় প্রবেশপথটি অপেক্ষাকৃত বড় আকৃতির। এছাড়াও উত্তর ও দক্ষিণ দেয়ালে একটি করে মোট দুটি প্রবেশপথ রয়েছে। আওরঙ্গজেব মসজিদটি এক গম্বুজ বিশিষ্ট।
মাইক্রোম্যাক্স মোবাইল
মাইক্রোম্যাক্স গুড়গাও, হরিয়ানা, ভারতে অবস্থিত একটি ইলেকট্রনিক্স সামগ্রী নির্মাতা ব্যবসায়িক প্রতিষ্ঠান। IT সফটওয়্যার কোম্পানি হিসেবে এই প্রতিষ্ঠান যাত্রা করলেও পরবর্তীতে এই প্রতিষ্ঠান মোবাইল হ্যান্ডসেট তৈরি করা শুরু করে। ২০১০ সালে, কম মূল্যের হ্যান্ডসেট তৈরিতে ভারতে দেশীয় কোম্পানির মধ্যে এটি একটি বৃহৎ কোম্পানি ছিল। Q3 এর মতে ২০১৪ সালে, মাইক্রোম্যাক্স পৃথিবীর দশতম স্মার্টফোন বিক্রেতা কোম্পানি ছিল।
মাইক্রোম্যাক্স এ১১৬ কেন্ভাস এইছ. ডি.
সিটারাম নদী
সিটারাম নদী হল ইন্দোনেশিয়ার দীর্ঘতম নদী।নদীটির মোট দৈর্ঘ্য ৩০০ কিলোমিটার।নদীটি জাভা দ্বীপ-এ অবস্থিত।এই নদীর উপড় প্রায় ৫ মিলিওয়ন (৫০ লক্ষ) মানুষ নির্ভরশীল।
নদীটি পশ্চিম জাভায় প্রবাহীত হয়েছে।নদীটি ওয়াং পাহাড় থেকে উৎপন্ন হয়ে জাভা সাগর এ পতিত হয়েছে।এই প্রবাহ পথের দৈর্ঘ্য ৩০০ কিলোমিটার।
নদীটি বর্তমানে চরম ভাবে জল দূষণের শিকার।এক সমিক্ষা থেকে জানা গেছে নদীটি পৃথিবীর সবচেয়ে দূষিত নদী।
টনি মরিসন
টনি মরিসন (প্রদত্ত নাম ক্লো আর্ডেলিয়া উওফোর্ড; ১৮ই ফেব্রুয়ারি, ১৯৩১) একজন নোবেল পুরস্কার বিজয়ী মার্কিন ঔপন্যাসিক, প্রবন্ধকার, সম্পাদিকা ও প্রিন্সটন বিশ্ববিদ্যালয়ের এমেরিটাস। তাঁর উপন্যাসের বৈশিষ্ট্য হল মহাকাব্যিক রীতি, তীক্ষ্ণ কথোপকথন এবং পুঙ্খানুপুঙ্খ চরিত্রায়ন। তাঁর বিখ্যাত উপন্যাসগুলো হল "দ্য ব্লুয়েস্ট আই" (১৯৭০), "সুলা" (১৯৭৩), "সং অফ সলোমন" (১৯৭৭) এবং "বিলাভেড" (১৯৮৭)।
১৯৮৮ সালে মরিসন তাঁর "বিলাভেড" গ্রন্থের জন্য পুলিৎজার পুরস্কার এবং আমেরিকান বুক এওয়ার্ড বিজয়ী হন। ১৯৯৩ সালে তিনি সাহিত্যের জন্য নোবেল পুরস্কার বিজয়ী হন।
প্রাচীন মসজিদ (নয়াবাদ)
প্রাচীন মসজিদ (নয়াবাদ) বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত কাহারোল উপজেলার অন্তর্গত একটি প্রাচীন মসজিদ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
দিনাজপুর শহর থেকে প্রায় ২০ কিলোমিটার দূরে কাহারোল উপজেলার নয়াবাদ নামে গ্রামে নয়াবাদ মৌজায় একটি মসজিদ দেখা যাবে। এই স্থপনা নয়াবাদ গ্রামের এক বিচিত্র মসজিদ নামে পরিচিত। চেহেলগাজীর মাযার থেকে ২.৫ কিলোমিটার দূরে নয়াবাদ মসজিদ অবস্থিত। মসজিদটি ঢেপা নদীর পাশে।
মসজিদটি ১.১৫ বিঘা জমির উপর তৈরি করা হয়েছে। মসজিদটির তিনটি গম্বুজ, তিনটি মেহরাব এবং সামনের দেয়ালে তিন দরজা আছে। এই মসজিদের একটি উল্লেখযোগ্য বৈশিষ্ট্য হচ্ছে মসজিদের সামনের দেয়ালে পোড়ামাটির চিত্রফলকে প্রাণীজগতের বিভিন্ন চিত্রের দেখা মেলে। এই ধরণের দারিয়া মসজিদ নামে আরো একটি মসজিদ নবাবগঞ্জ উপজেলায় দেখা যায়। এই দুটি ছাড়া বাংলাদেশে আর কোনো মসজিদে জীবজন্তুর ছবি দেখা যায় না।
মসজিদের প্রবেশের করার জন্য যে প্রধান দরজার আছে তার উপর স্থাপিত একটি ফলক থেকে জানা যায় এটি সম্রাট দ্বিতীয় শাহ আলমের রাজত্ব কালে ইংরেজি ১৭৯৩ সালে নির্মাণ করা হয়। সেসময় সেখানকার জমিদার ছিলেন রাজা বৈদ্যনাথ। তিনি ছিলেন দিনাজপুর রাজ পরিবারের সর্বশেষ বংশধর। এলাকার অধিবাসীদের কাছে জানা যায়, ১৮ শতকে কান্তজীউ মন্দির তৈরির কাজে যে মুসলমান স্থপতি ও কর্মীরা আসে তারা এই মসজিদটি তৈরি করেন।তারা পশ্চিমের কোন দেশ থেকে এসে এখানে বসবাস শুরু করেন এবং তাদের নিজেদের ব্যবহারের জন্য এই মসজিদটি নির্মাণ করেন।
আসাদউদ্দিন ওয়াইসি
আসাদউদ্দিন ওয়াইসি (; জন্ম ১৩ মে ১৯৬৯) একজন ভারতীয় রাজনীতিবিদ। তিনি সর্বভারতীয় মজলিস-ই-ইত্তেহাদুল মুসলিমিন দলের প্রেসিডেন্ট। হায়দ্রাবাদ থেকে তিনি তিনবার আইনসভার নিম্নকক্ষ লোকসভার সদস্য নির্বাচিত হয়েছেন। ১৫তম লোকসভায় শ্রেষ্ঠ কৃতিত্বের জন্য ২০১৪ সালে তিনি সংসদ রত্ন পুরষ্কার লাভ করেন।
ক্রিশ্চিয়ান বেল
ক্রিশ্চিয়ান চার্লস ফিলিপ বেল () (জন্ম: ৩০ জানুয়ারি ১৯৭৪) হলেন একজন ইংরেজ অভিনেতা। তিনি উভয় ব্লকবাস্টার চলচ্চিত্র ও স্বাধীন প্রযোজক এবং শিল্প ঘর থেকে ছোট প্রকল্পে অভিনয় করেন।
ক্রিশ্চিয়ান বেল ইউরোপের ওয়েল্‌সে্‌ জন্মগ্রহণ করেন। তার মা জেনি (বিবাহ-জেমস) হলেন একজন সার্কাস অভিনয়কারী এবং তার পিতা ডেভিড বেল হলেন একজন উদ্যোক্তা, বাণিজ্যিক পাইলট এবং প্রতিভা ম্যানেজার। ক্রিশ্চিয়ান বেলের পরিবারে মা-বাবাসহ তিন বোন রয়েছে। তাঁর মা হলেন ইংরেজ এবং তাঁর পিতা দক্ষিণ আফ্রিকায় ইংরেজ পিতামাতার কাছে জন্মগ্রহণ করেন; বেল অভিহিত করেছেন, "আমি ওয়েলসে জন্মগ্রহণ করেছি কিন্তু আমি ওয়েলশ নই - আমি একজন ইংরেজ"। তিনি তার শৈশব অতিবাহিত করেন ওয়েল্‌স্‌, সারে, ইংল্যান্ডের ডরসেট, এবং পর্তুগাল। বেল স্বীকার করেছেন যে ঘন স্থানান্তর তাঁর কর্মজীবনের পছন্দের উপর উল্লেখযোগ্য প্রভাব ছিল। তিনি বোর্ন্মাথ স্কুলে পড়াশোনা করেন, কিন্তু ১৬ বছর বয়সে তিনি স্কুল ত্যাগ করেন।
ঢোলহাট মন্দির
ঢোলহাট মন্দির বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত ঠাকুরগাঁও সদর উপজেলার অন্তর্গত একটি প্রাচীন মন্দির। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
ঢোলহাট মন্দিরটি একটি লম্বা প্রাচীন উঁচু গোলাকার এক কক্ষের মন্দির।উপরে ওঠার জন্য সিঁড়ি আছে। একসময় এর দেয়ালে কারুকার্য ছিল তা বর্তমান জীর্ন অবস্থা দেখেও বুঝা যায়। এর অভ্যন্তরে একটি কক্ষ আছে। অভ্যন্তরে একটি বাছুর দেবতার প্রাচীন মূর্তি আছে।
বিঘা
বিঘা মাটির মাপজোকের একটা একক। এই একক প্রধানত বাংলাদেশ , নেপাল এবং ভারতের উত্তরাখণ্ড, মহারাষ্ট্র, হিমাচল প্রদেশ, বিহার, পশ্চিমবঙ্গ, গুজরাট, রাজস্থান এবং আসাম ব্যবহার করা হয়। 'বিঘা'র মানের মধ্যে অঞ্চল বিশেষে ভিন্নতা রয়েছে। উৎস বিশেষে ১,৫০০ থেকে ৬,৭৭১ বর্গমিটারে এক বিঘা হতেও দেখা যায়। কিছু অঞ্চলে ১ বিঘাকে ১২,৪০০ বর্গমিটার বলেও ধরা হয়।
বাংলাদেশে এক বিঘাকে ২০ কাঠা সমান বলে ধরা হয়। ১ কাঠা প্ৰায় ৭২০ বৰ্গ ফুটের (৬৬.৮৯ বৰ্গমিটার) সমান। অবশ্য মেট্ৰিক পদ্ধতির প্রচলনের পর থেকে কাঠার ব্যবহার কমে আসছে।
বাংলাদেশের নোয়াখালী অঞ্চলে মাটি পরিমাপের জন্য গন্ডা-করা-কনি পদ্ধতির প্রয়োগও আছেঃ
পারম্পরাগতভাবে ভারতের বিভিন্ন রাজ্যে বিঘা মাটি পরিমাপের একক। আসামসহ ভারতের কয়েকটি রাজ্যে 'বিঘা'র অনুপাতে ভূ-সম্পত্তির কেনা-বেচা হয়। অঞ্চলভেদে বিঘার অনুপাত ভিন্ন হয়ঃ
নেপালে এক বিঘা = ৬,৭৭২.৬৩ বৰ্গ মিটার। সরকারি ভাবে মাটি পরিমাপের জন্য 'বিঘা' (টেরাই অঞ্চলে) এবং 'রোপনি' (रोपनी) (পাৰ্বত্য অঞ্চলে) ব্যবহার করা হয়। নেপালে মাটি পরিমাপের জন্য মেট্ৰিক পদ্ধতির ব্যবহার খুব কম।
বিঘার পরিমাণঃ
ওপরের বিভিন্ন রোপনী পরিমাণের মেট্ৰিক মানঃ
ফিজি দেশের ভারতীয় মূলের লোকেদের ব্যবহার করা 'ফিজি-হিন্দী' ভাষায় মাটি পরিমাপের জন্য বিঘার ব্যবহার আছে। এই ব্যবস্থায় ১ বিঘাকে ১ একরের সমান বলে ধরা হয়।
আসাম বিধানসভা
আসাম বিধানসভা () ভারতবর্ষর অন্তৰ্গত আসাম রাজ্যের একটি এককক্ষীয় সভা৷ আসামের রাজধানী দিশপুর এটি অবস্থিত৷ আসাম বিধানসভা মোট ১২৬ জন বিধানসভা সদস্য নিয়ে গঠিত৷ এই সদস্যদের সরাসরি আসামের বিভিন্ন একক আসন বিশিষ্ট নিৰ্বাচনের মাধ্যমে নিৰ্বাচিত করা হয৷ আসাম বিধানসভার সম্পুৰ্ন কাৰ্যকাল ৫ (পাঁচ) বছর কিন্তু যেকোনো সময়ে অনাস্থা প্রস্তাব বা রাষ্ট্রপতি শাসন প্রবর্তনের দ্বারা এই সভা ভঙ্গ করা যায়৷
১৯৩৫ সালের ২ আগষ্ট ব্রিটিশ সংসদে ভারত সরকার আইন ১৯৩৫ (Government of India Act 1935)গৃহীত হয়। এই আইনের দ্বারা মোতাবেক ১৯৩৭ সালে আসাম প্রদেশের জন্য দ্বিকক্ষীয় বিধানসভা প্রনয়ন করা হয়। বিধানসভার নিম্ন কক্ষে, আসাম বিধানসভার প্রথম বৈঠক বসে সিলং-এর সভা কক্ষে ১৯৩৭ সালের এপ্রিল মাসের ৭ তারিখে। সিলং সেই সময়ে সংযোজিত আসামের রাজধানী ছিল। বিধানসভার সদস্য সংখ্যা ছিল ১০৮। এই সদস্যরা সবাই ছিলেন নিৰ্বাচিত। উচ্চ বিচার বিভাগের সদস্য সংখ্যা ছিল ২১ বা ২২ জন।
ভারত বিভক্ত হওয়ার পর আসামের সিলেট জেলা পূর্ব পাকিস্তানের (বৰ্তমান বাংলাদেশ) অন্তৰ্ভূক্ত হয়। স্বাভাবিকভাবে বিধানসভার আসনসংখ্যা কমে ৭১ হয়ে যায়। অবশ্য স্বাধীনতার পর আসনসংখ্যা পুনরায় ১০৮টি হয়। ১৯৪৭ সালে বিচার বিভাগের অবলুপ্তি ঘটায় আসামের বিধানসভা এককক্ষীয় করা হয়। স্বাধীনোত্তর সময়ে আসাম বিভক্ত হয়ে অনেক নতুন রাজ্যের সৃষ্টি হয়। ১৯৬৩ সালে নাগাল্যান্ড গঠিত হয়। ১৯৭১ সালে ভারতের সংসদে গৃহীত হওয়া একটি আইনের মাধ্যমে মেঘালয়কে পূৰ্ণাঙ্গ রাজ্যের মৰ্যাদা দেয়া হয়। মিজোরাম এবং অরুণাচল প্রদেশ ও আসামের থেকে আলাদা হয়ে যায়। মেঘালয় গঠনের পর সিলং আসামএবং মেঘালয় উভয় রাজ্যের যৌথ রাজধানী হয়। ১৯৭২ সালে আসাম সরকার দিশপুরে রাজধানী স্থানান্তরের সিদ্ধান্ত নেয়। ১৯৭৩ সালের ১৬ মাৰ্চ দিশপুরের অস্থায়ী রাজধানীতে আসাম সরকার প্ৰথম অধিবেশন অনুষ্ঠিত হয়। ১৯৫২ সালে স্বাধীনোত্তর ভারতের প্ৰথম নিৰ্বাচন অনুষ্ঠিত হয়। সে অনুযায়ী ১৯৫২ সালে গঠিত হওয়া বিধানসভাকে স্বাধীনোত্তর আসামের প্ৰথম বিধানসভা বলা হয়। সে কারণে ২০১১ সালে আসামের ১৩তম বিধানসভা গঠন করা হয়।
রাজ্যের বিভাজন এবং সমষ্টির পুনৰ্গঠনের জন্যে আসাম বিধানসভার আসন সংখ্যা সময়ে-সময়ে পরিবৰ্তন হয়ে এসেছে। আসাম বিধানসভার আসন সংখ্যা
আসাম বিধানসভার অধ্যক্ষদের তালিকা নিম্নে উল্লেখ করা হল:
২০০৮ গ্রীষ্মকালীন অলিম্পিকে আজারবাইজান
আজারবাইজান চীনের বেইজিংয়ে অনুষ্ঠিত ২০০৮ গ্রীষ্মকালীন অলিম্পিকে অংশগ্রহণ করেছিল। তারা সর্বমোট ৪৪জন ক্রীড়াবিদ প্রেরণ করেছিল, যার মধ্যে ১৪ জন নারী ক্রীড়াবিদ ছিল। আজারবাইজানি ক্রীড়াবিদগন ১০ ক্রীড়া বিভাগে প্রতিদ্বন্দ্বিতা করে ১টি স্বর্ণ, ২টি রৌপ্য ও ৪টি ব্রোঞ্জ পদক জিতেছিল। ক্রমনির্ণায়ক অবস্থানে তাদের অবস্থান ছিল ৩৯।
চায়না ৩ লিচু
চায়না ৩ () লিচু ফলের একটি প্রকারভেদ হল চায়না ৩। বিজ্ঞানীরা নানা জাতের লিচু উদ্ভাবন করেছেন, তার মধ্যে 'চায়না ৩' জাত রয়েছে। চায়না-৩ লিচুটি বারি লিচু-৩ নামেও পরিচিত। এটি একটি নাবী (সবশেষে পাওয়া যায়) জাতের লিচু এবং লিচুর সকল জাতের মধ্যে আকার, কোষের গড়ন এবং স্বাদের বিচারে বর্তমানে এটিই বাংলাদেশের সবচেয়ে উন্নত জাত। দেশের উত্তারাঞ্চলে এ জাতটি চাষের জন্য বিশেষ উপযোগী।
এ জাতের গাছ ছোট থেকে মাঝারি আকারের হয়ে থাকে, গড় উচ্চতা প্রায় ৫ থেকে ৬ মিটার হয়। গাছপ্রতি গড় ফলন ১০৪ কেজি, তবে প্রতিবছরই বা নিয়মিতভাবে ফল ধরেনা। এ জাতের লিচু ফল মোটামুটি বড় গোলাকার হয় এবং গড় ওজন প্রায় ২৫-৩০ গ্রাম। টিএসএস-১৮%। খাবারযোগ্য অংশ ও বীজের সমানুপাত ১৫ঃ ১।
চায়না-৩ লিচু জুন মাসের শেষ সপ্তাহে পাকে, এবং পাকার পর খোসার রঙ পুরোপুরি লাল হয় না, লালের মধ্যে কমলা রঙের ছোপ থাকে, অর্থাৎ পাকা অবস্থায় কাচা কাচা ভাব নেয়। এই জাতের ফল কাচা ও পাকা অবস্থায় বেশ মিষ্টি ও স্বাদে অতুলনীয়, শাঁস সাদা, অত্যন্ত মিষ্টি, রসাল, নরম, সুগন্ধযুক্ত ও পুরু। এই লিচুর বীজ খুব ছোট হয় এবং পরিপক্কতার সাথে সাথে বীজ শুকাতে থাকে এবং চিকন ও লম্বা হয়। পাতার আকার মধ্যম আকারের ও অনেকটা দুই দিকে মোড়ানো নৌকার মত দেখা যায়। চায়না ৩ জাতের লিচু ফল বড় হওয়ার পর অর্থাৎ ফল পুষ্ট হওয়ার পূর্ব মুহূর্তে ফাটা শুরু করে। সাধারণত এই জাতের লিচু গুটি কলমের হয়ে থাকে তাই চারা বেশ দুর্বল হওয়ায় নিয়মিত সঠিক ব্যবস্থাপনা এবং বেশি যত্নের দরকার পরে। অন্যান্য জাতের থেকে এই জাতে পোকার আক্রমন তুলনামুলক বেশি হয়ে থাকে।
জাতের ওপর লিচুর ফলন ও স্বাদ বহুলাংশে নির্ভর করে। বাংলাদেশে চাষকৃত লিচুর মধ্যে চায়না-৩ হল সবচেয়ে ভালো জাত। চায়না-৩ জাতের লিচু বর্তমানে দেশের প্রায় সব জেলাতেই কম-বেশী চাষ হচ্ছে কিন্তু বৃহত্তর রাজশাহী, দিনাজপুর, বগুড়া, পাবনা, কুষ্টিয়া, যশোর, ময়মনসিংহ, সুনামগঞ্জ ও চট্টগ্রাম জেলায় বেশি পরিমাণে লিচু উৎপন্ন হয়। এমনকি বাংলাদেশের পাহাড়ি এলাকাতেও এ জাতের লিচুর চাষ এবং ফলন দিন দিন বেড়ে চলেছে।
চায়না-৩ লিচুর অযৌন বংশবিস্তারের জন্য গুটি কলম একটি চমত্কার প্রক্রিয়া হিসেবে সর্বত্র স্থানেই স্বীকৃত। রোগ ও পোকা মাকড় মুক্ত স্বাস্থ্যবান গাছের এক বছর বয়সের ডালে গুটিকলম করা হয়। মে–জুন মাস চায়না-৩ লিচুর গুটি কলম বাঁধার উপযুক্তসময়। শিকড় আসতে প্রায় দু’মাস সময় নেয়। চায়না-৩ লিচু চাষ করতে হলে উঁচু বা মধ্যম উঁচু জমি বাছাই করতে হবে। চাষের মাধ্যমে জমি সমপৃষ্ঠ এবং আগাছামুক্ত করতে হবে। বাসস্থানের খালি জায়গাতে দু’একটি গাছ রোপণ করতে চাইলে জমি প্রস্তুত না করে সরাসরি গাছ রোপণ করলেই হবে। সমতল ভূমিতে বর্গাকার প্রক্রিয়াতে রোপণ করাই শ্রেয়। পাহাড়ী এলাকায় কন্টুর পদ্ধতিতে গাছ রোপণ করা হয়ে থাকে। এক বছর বয়ষ্ক সুস্থসবল গুটি কলমের চারা নির্বাচন করতে হবে। বড় চারা রোপণ না করাই শ্রেয়। মধ্য–মে থেকে মধ্য-জুলাই এবং মধ্য-আগষ্ট থেকে মধ্য-সেপ্টেম্বরের শেষপর্যন্ত চারা রোপণ করা যায়। ৮ মিটার × ৮ মিটার কিংবা ১০ মিটার × ১০ মিটার ব্যবধানে চারা বপন করতে হবে। গর্তের আকার: ১ মিটার × ১ মিটার × ১ মিটার হওয়া প্রয়োজন। চারা রোপণের ১০–১৫ দিন আগে গর্ত তৈরি করতে হবে এবং সার ও মাটি মিশিয়ে গর্তটি ভরাট করতে হবে। চারা বপণের সময় সাবধানে চারাটি গোড়ার মাটিরবল সহ গর্তের মাঝামাঝি সোজাভাবে লাগাতে হবে। চারা রোপণের করার পর পানি, খুটি ও চারার প্রতিরক্ষা হিসেবে বেড়ার ব্যবস্থা করতে হবে। কিংবাণের ৬ মাস পরে ইউরিয়াসার উপরি প্রয়োগ করতে হয়। প্রত্যেকটি গাছেই ইটের বা বাঁশের ঘের দেয়া প্রয়োজন। একটি পূর্ণ বয়সের ফলন্ত গাছের জন্য বাৎসরিক মাত্রা অনুযায়ী সার প্রয়োগকরতে হবে। বর্ষার আগে বা বর্ষার পরে সার উপরি প্রয়োগ করা বাঞ্ছনীয়।
ততবীর
ততবীর (), যা তালোয়ার জানি ও কামা জানি হিসেবেও পরিচিত। এটি সাধারণত দক্ষিণ এশিয়া ও মধ্যপ্রাচ্যের শিয়া অনুসারী মুসলমানদের একটি ক্ষুদ্র অংশের মধ্যে দেখা যায়। এটি আয়োজন করা হয় মূলত হুসাইন ইবনে আলীর স্মরণে যিনি শিশু, সাথী ও আত্মীয় স্বজনসহ কারবালা যুদ্ধে উমাইয়া শাসক ইয়াজিদ কর্তৃক শহীদ হয়েছিলেন। ততবীর শিয়া মাযহাবে একটি বিতর্কিত বিষয়। তবে অনেক শিয়া ধর্মীয় বিশেষজ্ঞ আছেন যারা এটিকে হারাম গণ্য করেন। তবে ঐতিহ্যবাহী আলেমগণ এর পক্ষে মত দিয়ে থাকেন।
ইসলামিক বর্ষপঞ্জি অনুযায়ী প্রতিবছর ১০ই মুহররমকে ‘আশুরা’ হিসেবে গণ্য করা হয়। তবে তাতবীর পালনকারী শিয়াদের কেউ কেউ ২১ রমজান (ইমাম আলী কুফাতে শহীদ হন), ২৮ ই সফর ও ৮ ই রবিউল আওয়ালে ততবীর পালন করে থাকেন।
ততবীরের নিজেকে নিজেই আঘাত করা হয়। এক্ষেত্রে ধারালো অস্ত্র ব্যবহার করা হয়। যেমন- তালোয়ার, ব্লেড, ছোরা ইত্যাদি। সাধারণত মাথা ও কপালে আঘাত করা হয় এবং নিষ্পাপ ইমাম হুসাইনের স্মরণে রক্ত ঝরানো হয়। কেউ কেউ চেইন যুক্ত ব্লেড দিয়ে বুকে ও পিঠে আঘাত করে।
ততবীর শিয়া মাযহাবে বিতর্কিত বিষয় যেখানে ঐতিহ্যবাহী আলেমগণ ততবীরের পক্ষে। তবে ইসলামে নিজের ক্ষতিসাধন হারাম এই যুক্তিতে বর্তমান অনেক আয়াতুল্লাহ একে হারাম ঘোষণা করেছেন। এর পরিবর্তে রক্ত দানের মত দানশীল কর্মে অংশ গ্রহণ করার জন্য উৎসাহিত করা হচ্ছে।
গুড়ই মসজিদ
গুড়ই মসজিদ কিশোরগঞ্জ জেলার নিকলী উপজেলায় অবস্থিত একটি প্রাচীন মসজিদ ও বাংলাদেশের অন্যতম একটি প্রত্নতাত্ত্বিক স্থাপনা। এটি নিকলী উপজেলার গুড়ই গ্রামে অবস্থিত।
গুড়ই মসজিদটিতে মুঘল আমলের স্থাপত্যশিল্প ফুটে উঠেছে। মসজিদের গম্বুজের গোড়ায় একটি সরু ও লম্বা শিলালিপি রয়েছে। শিলালিপি থেকে জানা যায় মসজিদতি ১৬৮০ সালের দিকে নির্মাণ করা হয়েছিল। শিলালিপিতে সুলতান বারবাক শাহের নাম খোদাই করা আছে।
গুড়ই মসজিদটি বর্গাকৃতির। ভিতর দিক থেকে দেয়ালের উচ্চতা ২২ ফুট ও বাইরের দিক থেকে ৩৫ ফুট। ৪ কোণে ৪টি অষ্টকোণাকৃতির মিনার আছে, যা উপরে উঠে রৌপ্য নির্মিত ছোট গম্বুজে শেষ হয়েছে। মসজিদটিতে একটি বাল্ব আকৃতির বড় গম্বুজও আছে। উত্তর, দক্ষিণ ও পূর্ব দেয়ালে একটি করে তিনটি প্রবেশ পথ আছে, যার মধ্যে পূর্বের বা কেন্দ্রীয় প্রবেশ পথটি বড়। কেন্দ্রীয় প্রবেশ পথের উচ্চতা ৭ ফুট ৩ ইঞ্চি এবং প্রস্ত ৪ ফুট ৬ ইঞ্চি। পশ্চিম দেয়ালে তিনটি মেহরাব রয়েছে। মাঝের মেহরাবটি বাকিগুলোর চেয়ে বড়। মেহরাবগুলোতে সুন্দর টেরাকাটার কাজ আছে। এই মসজিদে সুলতানী আমলের স্থাপত্যশিল্পের প্রভাব লক্ষ্য করা যায়।
সাহেব বাড়ি জামে মসজিদ
সাহেব বাড়ি জামে মসজিদ কিশোরগঞ্জ জেলার তাড়াইল উপজেলায় অবস্থিত একটি প্রাচীন মসজিদ ও বাংলাদেশের অন্যতম একটি প্রত্নতাত্ত্বিক স্থাপনা। এটি তাড়াইল উপজেলার জাওয়ার গ্রামে অবস্থিত।
সাহেব বাড়ি জামে মসজিদটি সুলতান হোসেন শাহর ছেলে গিয়াসউদ্দিন মাহমুদ শাহর আমলে নির্মিত। মূল শিলালিপি থেকে জানা যায় মসজিদটি ১৫৩৪ সালের দিকে নির্মাণ করা হয়েছিল। রাহাত খানের ছেলে খান-ই-মোয়াজ্জেম নূর খান মসজিদটি নির্মাণ করেন। রাহাত খান ছিলেন মুঘল সম্রাট আকবরের চিকিৎসক। তার চিকিৎসার কৃতিত্বের জন্য তাকে বর্তমান তাড়াইলের এই এলাকাটি দান করেন। রাহাত খান বর্তমান জাওয়ার গ্রামে বসতি স্থাপন করেন। অন্য একটি বিশ্লেষণ থেকে জানা যায়, ১৩শ থেকে ১৬শ শতাব্দীতে কোচ ও হাজংরা বসবাসকালে রাহাত খান নামক এক সেনাপতি জাওয়ারের সামন্ত নৃপতিকে পরাজিত ও বিতারিত করে এখানে বসতি স্থাপন করেন। তারই ছেলে নূর খান, মতান্তরে তার নাতি নছরত খান এই মসজিদটি নির্মাণ করেন।
সাহেব বাড়ি জামে মসজিদটি বর্তমানে ধ্বংসপ্রাপ্ত হয়ে গেছে। মসজিদের গায়ে খোদাই করা দুটি কালো পাথরের খণ্ড ছিল। বর্তমানে খণ্ড দুটি পশ্চিম জাওয়ারের জমিদার বাড়ি পাশের মসজিদের সামনের দেয়ালে সন্নিবেশিত রয়েছে। মসজিদটির পূর্ব দিকে পুরনো যুগের বিরাট একটি দিঘী আছে।
ভিএমওয়্যার
ভিএমওয়্যার () হলো ডেল টেকনোলজিস একটা সম্পুরক, যে ক্লাউড এবং ভার্চুয়ালাইজেশন সফটওয়্যার এবং সেবা প্রদান করে। এবং প্রথম সফলভাবে বাণিজ্যিকভাবে x86 আর্কিটেকচারের ভার্চুয়ালাইজ বলে দাবি করা হয়। এটি 1998 সালে প্রতিষ্ঠিত হয়। VMware Palo Alto, ক্যালিফোর্নিয়া ভিত্তিক কোম্পানি 2004 সাল তা দ্বারা অর্জিত এবং EMC কর্পোরেশন একটা সম্পুরক হয়ে ওঠে। তারপর 14 আগস্ট, 2007, EMC কোম্পানির ১৫% নিউ ইয়র্ক স্টক এক্সচেঞ্জ আইপিও বিক্রি করে। কোম্পানির প্রতীক VMW অধীনে ব্যবসা করে।
নলিনীরঞ্জন সরকার
নলিনীরঞ্জন সরকার (১৮৮২-১৯৫৩) অর্থনীতিবিদ, শিল্পপতি ও একজন বিশিষ্ট রাজনৈতিক ব্যক্তিত্ব। তিনি বাংলার অর্থনীতি ও রাজনীতি সঙ্গে ব্যাপকভাবে সক্রিয় ছিলেন। তিনি ১৯৪৮-এ পশ্চিম বাংলার অর্থমন্ত্রী হিসেবে নিয়োজিত ছিলেন।
নলিনীরঞ্জন ১৮৮২ সালে বর্তমান বাংলাদেশের ময়মনসিংহ বিভাগের অন্তর্গত নেত্রকোনা জেলার কেন্দুয়া উপজেলার অদূরে সাজিউড়া নামক স্থানে জন্মগ্রহণ করেন। ১৯৪৭এর দেশভাগের সময় নলিনীরঞ্জন ভারতে চলে যান। নলিনীরঞ্জন ১৯০২ সালে ময়মনসিংহ সিটি স্কুল থেকে এন্ট্রান্স পাস করে ঢাকার জগন্নাথ কলেজে অধ্যয়ন করেন।
কান্দি ইউনিয়ন
কান্দি ইউনিয়ন বাংলাদেশের পীরগাছা উপজেলার অন্তর্গত একটি ইউনিয়ন।
এই ইউনিয়নের আয়তন ২৩.৬৬ বর্গ কিমি ।
বাংলাদেশের রংপুর জেলার পীরগাছা উপজেলা শহর থেকে ৯ কিমি পূর্বে চৌধুরাণী-সুন্দরগঞ্জ সড়ক ঘেষে মাশানকুড়া নদীর তীরে উপজেলার কান্দি ইউনিয়নের অবস্থান। এর পূর্বে সুন্দরগঞ্জের নওহাটি চাচিয়া, উত্তরে তাম্বুল্পুর ও পীরগাছা ইউনিয়ন, পশ্চিমে কৈকুড়ি ইউনিয়ন এবং দক্ষিণে বামনডাঙ্গা ইউনয়ন।
ইউনিয়নের জনসংখ্যা ৩৩,৫৮৭ জন।
পুরুষঃ ১৭,৩৪৩ জন।
মহিলাঃ ১৬,২৪৪ জন।
পরিবারঃ ৬,৭৪৯ টি।
শিক্ষার হার ৭১% । পুরুষঃ ৩২% ; মহিলাঃ ৩৯% ।
সরকারি প্রাথমিক বিদ্যালয়ঃ ১৬ টি।
উচ্চ মাধ্যমিক বিদ্যালয়ঃ ৩ টি।
নিম্ন মাধ্যমিক বিদ্যালয়ঃ ১ টি ।
সিনিয়র মাদ্রাসাঃ ১টি।
দাখিল মাদ্রাসাঃ ৩ টি।
হাফিজিয়া মাদ্রাসাঃ ৩ টি ।
কাওমি মাদ্রাসাঃ ১টি ।
১।মসজিদঃ ৬৯ টি;
২।ঈদ্গাহঃ ১৮ টি;
৩। কবরস্থানঃ ৬টি;
৪।মন্দিরঃ ১৪টি।
এ ইউনিয়নের বেশির ভাগ লোক কৃষি কাজ করে। ধান, পাট,আলু,গম,ভূট্টা প্রধান ফসল।
হাট ২ টি এবং বাজার ৩ টি।
লালদিঘি মন্দির
লালদিঘি মন্দির বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত রংপুর জেলার বদরগঞ্জ উপজেলার অন্তর্গত একটি প্রাচীন মন্দির। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
লালদিঘি মন্দিরটির তিনটি প্রধান কক্ষ আছে। এছাড়াও মন্দিরটির আরো কয়েকটি ছোট ছোট অংশ আছে। এর অভ্যন্তরের শিবলিঙ্গ আছে। মন্দিরটির প্রধান অংশের সামনে একটি শতবর্ষী বটগাছ আছে। মন্দিরের সাথে একটি আঁকাবাঁকা পুকুর ও পাশের ধানক্ষেত আছে। মন্দিরের পাশ দিয়ে একটি পাকা সড়ক প্রবাহিত হয়েছে।
অ্যান্টোনিও কোস্টা
অ্যান্টানিও লুইস সান্তোস দ্যা কোস্টা, (; জন্ম: ১৭ জুলাই ১৯৬১) একজন পর্তুগিজ আইনজীবি এবং ২৬ নভেম্বর ২০১৫ থেকে পর্তুগালের প্রধানমন্ত্রীর দায়িত্ব পালন করছেন। ১৯৯৭ থেকে ১৯৯৯ তিনি সংসদবিষয়ক মন্ত্রী ছিলেন। ১৯৯৯ থেকে ২০০২ পর্যন্ত আইন মন্ত্রী ছিলেন। ২০০৫-২০০৭ পর্যন্ত রাজ্য ও স্থানীয় প্রসাশন মন্ত্রী ছিলেন এবং ২০০৭-২০১৫ তিনি লিসবন শহরের মেয়র পদে দায়িত্বপ্রাপ্ত ছিলেন। ২০১৪ সালে তিনি সমাজতান্ত্রিক দল থেকে সেক্রেটারি -জেনারেল নির্বাচিত হন।
নিদারিয়া মসজিদ
নিদারিয়া মসজিদ বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত লালমনিরহাট জেলার লালমনিরহাট সদর উপজেলার অন্তর্গত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
মসজিদটি লালমনিরহাট জেলার অন্যতম পুরাকীর্তি।নির্মান শৈ্লীর দিক থেকেও এটি অনেক উচুমানের।ভারী ভারী দেয়াল, উচুঁ গম্বুজ,কক্ষের ভেতরের সুন্দর পরিবেশ মসজিদটিকে আলাদা করে রেখেছে।সদর উপজেলার পঞ্চগ্রাম ইউনিয়নের ৩ নং ওয়ার্ডের কিশামত নগরবন্দ মৌজায় অবস্থিত।
নিদারিয়া মসজিদটি একটি প্রাচীন এক কক্ষের মসজিদ। এর অভ্যন্তরে একটি মাত্র কক্ষ আছে। উপরিভাগে তিনটি গম্বুজ রয়েছে। চার কোণায় চারটি পিলার আছে। স্মমুখে একটি প্রবেশদ্বার আছে।মসজিদের সামনেই এক বিরাট ঈদ্গাহ মাঠ আছে।মসজিদের বাম পাশে একটি কবর আছে।কবরটি সর্ম্পকে সঠিক ধারণা পাওয়া না গেলেও অনেকেই মনে করেন কবরটি মসজিদের প্রতিষ্ঠাতা পীর এ কামেল সুবেদার মনসুর খা এর।এই মসজিদের ১০ একর ৫৬ শতক জমি আছে।এই জমি থেকে প্রাপ্ত টাকা দিয়ে মসজিদে প্রতি বছর ওয়াজ মাহফিল এর আয়োজন করা হত।বর্তমানে মসজিদের জমিগুলোতে স্থানীয় এক পরাক্রমশালী ব্যক্তি নিজের দখলদারিত্ব স্থাপন করছে।মসজিদ কমিটি ও এলাকাবাসী দীর্ঘদিন ধরে 
আইনী লড়াই করে যাচ্ছে জমিগুলো উদ্ধার করতে।
১১৭৬ হিজরী সনে সুবেদার মনসুর খা কর্তৃক মসজিদটি নির্মান করা হয়।মসজিদটির নাম নিয়ে একটা মজার কাহিনী প্রচলিত আছে।কথিত আছে মসজিদটির নির্মাতা সুবেদার মনসুর খার মুখে দাড়ি ছিল না।তিনি আল্লাহর কাছে প্রার্থনা করেছিলেন যে,তার মুখে দাড়ি হলে তিনি একটি মসজিদ তৈরী করে দিবেন পরে দাড়ি হলেও তিনি প্রতিশ্রুতি অনুযায়ী তিনি মসজিদ নির্মান করে দেন।
ঢাকা থেকে কুড়িগ্রামের বাসে উঠে বড়বাড়ী নামক যায়গায় নামতে হবে॥বড়বাড়ী থেকে যে কোন অটোরিকশা বা ভ্যানে করে যাওয়া যায়॥
ঢাকা থেকে লালমনিরহাট আসলে, লালমনিরহাট থেকে আবার অটোরিকশা করে বড়বাড়ী যেতে হবে।
ভজহরি লজ
ঢাকার টিপু সুলতান রোডে রাধাকৃষ্ণ মন্দির, সূত্রাপুর এর পশ্চিমদিকে ভজহরি লজ নামের একটি দ্বিতল সুরম্য দালান ছিল। উনিশ শতকের গোড়ার দিকে ঢাকার বিত্তশালী সাহা বণিক ভ্রাতৃত্রয়ের জ্যেষ্ঠভ্রাতা ভজহরি সাহা বণিক এটি নির্মাণ করেছিলেন।
বিশ শতকের শুরুর দিকে লালমোহন সাহা বণিক, ভজহরি সাহা বণিক ও গৌর নিতাই সাহা বণিক ব্যাবসায় বেশ উন্নতি লাভ করেন। বিত্তশালী হওয়ার পর তারা বণিক উপাধি বর্জন করে ‘শঙ্খনিধি’ (শঙ্খের বাহক) উপাধি গ্রহণ করেন। ১৯২০-১৯২৬ সালের দিকে তাঁরা ঢাকার কিছু ভূসম্পত্তির মালিক হন এবং সেখানে কিছু ভবন নির্মিত হয়। ঢাকার টিপু সুলতান রোড থেকে ওয়ারীর র‌্যাঙ্কিন স্ট্রিট পর্যন্ত বিভিন্ন স্থানে এই ভবনগুলো গড়ে ওঠে। ১৯২৫ সালে বসবাসের জন্য ভজহরি সাহার এই বাড়িটি নির্মাণ করা হয়।
ভজহরি সাহার বাড়িটি দুইতলাবিশিষ্ট। এর দক্ষিণমুখী দরজার সামনে প্রায় ১৫০ ফুট দীর্ঘ আঙিনা রয়েছে। এর প্রধান দরজার সাপেক্ষে ভবনটি প্রায় প্রতিসম, যদিও পশ্চিম ভাগটি পূর্বভাগের চেয়ে কিছুটা বড়। তিনটি প্রধান দরজার উপরস্থিত তলায় রয়েছে তিনটি জানালা, কেন্দ্রীয় জানালাটিতে রয়েছে বহকোণী উপরিভাগ আর দুপাশের জানালাগুলোয় অর্ধ-গম্বুজ। কেন্দ্রীয় অংশের উপরের প্যারাপেটে রয়েছে ত্রিকোণাকার সুশোভন প্লাস্টার। প্রত্যেক তলায় ৫০ ফুট বাই ২০ ফুট মাপের তিনটি করে বড় হলঘর আছে যেগুলোর প্রত্যেকটির সাথে ৬ ফুট প্রশস্ত বারান্দা বিদ্যমান। উপরের তলায় যাওয়ার জন্য দক্ষিণপূর্ব কোণে একটি কাঠের সিঁড়ি আছে, এছাড়া পিছনদিকেও আছে একটি। হলঘরের তক্তাগুলো উজ্জ্বল টালি দ্বারা শোভিত।
ভবনের সম্মুখভাগে একটি সুদৃশ্য ফোয়ারা ছিল, যদিও পরে তা সম্পূর্ণ নিশ্চিহ্ন হয়ে যায়।
বর্তমানে এই ভবনটি আর নেই। ভবনটির স্থানে পরবর্তীকালে গ্রাজুয়েট হাইস্কুল ও সলিমুল্লাহ কলেজ নির্মিত হয়। ঢাকার নগর ভবন এর চতুর্থ ফ্লোরে অবস্থিত নগর ভবন যাদুঘরে ভজহরি লজের ছবি রয়েছে।
রামসাগর মন্দির
রামসাগর মন্দির বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত দিনাজপুর জেলার দিনাজপুর সদর উপজেলার অন্তর্গত; রামসাগরের উত্তর পার্শ্বে অবস্থিত একটি প্রাচীন মন্দির। এছাড়াও এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
রামসাগর মন্দিরটি একটি প্রাচীন উঁচু গোলাকার মন্দির। এর অভ্যন্তরে তিনটি কক্ষ আছে। বর্তমানে মন্দিরটির ভগ্নাবশেষ টিকে আছে এবং চতুর্দিক পরিচর্যার অভাবে গাছগাছালিতে ঢাকা পড়েছে।
গোপালগঞ্জ মন্দির
গোপালগঞ্জ মন্দির বা শ্রী গোপাল মন্দির বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত দিনাজপুর জেলার দিনাজপুর সদর উপজেলার অন্তর্গত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
গোপালগঞ্জ মন্দিরটি একটি প্রাচীন উঁচু গোলাকার মন্দির। এর অভ্যন্তরে একটি কক্ষ আছে। এর পাশে আরেকটি মন্দির আছে। এজন্য একে গোপালগঞ্জ জোড়া মন্দিরও বলা হয়। বর্তমানে মন্দিরটি চতুর্দিক পরিচর্যার অভাবে গাছগাছালিতে ঢাকা পড়েছে।
রাজারাম মন্দির
রাজারাম মন্দির মাদারিপুর জেলায় অবস্থিত বাংলাদেশের অন্যতম একটি প্রাচীন মন্দির ও সংরক্ষিত পরুকীর্তি। এটি মাদারিপুর জেলার রাজৈর উপজেলার খালিয়া ইউনিয়নে অবস্থিত।
কালীসাধক রাজারাম রায় চৌধুরী নামক তৎকালীন জমিদার ১৭শ শতকে রাজারাম মন্দিরটি এ অঞ্চলে নির্মণ করেন। মন্দিরটি নির্মােণে জমিদার প্রচুর অর্থ খরচ করলেও এটি নির্মাণের সঠিক তারিখ জানা যায় না। তবে অনেকেই মনে করেন এটি ১৮২৫ সালের দিকে নির্মিত হয়েছিল। জমিদার রাজারামের নামানুসারেই এর নাম রাখা হয় ‘রাজারাম মন্দির’।
চার চালা ঘরের অদলে মন্দিরটি তৈরি কারা পুরো মন্দিরটি গ্রাম্য রীতিতে ২৩ শতাংশ জমি নিয়ে নির্মিত। মন্দিরটিতে মোট ৯টি ক্ষসহ একটি রান্নাঘর রয়েছে যার মধ্যে নিচের তলায় তিনটি ও উপরের তলায় ৬টি কক্ষ। এছাড়াও পূজা আর্চনার জন্য রয়েছে আলাদা স্থান। রাজারাম মন্দিরের উচ্চতা ৪৭ ফুট এবং এর দৈর্ঘ্য বিশ ফুট ও প্রস্থ ষোল ফুট। দ্বিতল এ মন্দিরটির প্রতিটি দেয়াল বিভিন্ন রকম দেবদেবী, রমায়ণ ও মহাভারতের নকশা দ্বারা ফুটিয়ে তুলা হয়েছে।
বর্তমানে এটি বাংলাদেশ প্রত্নতত্ত্ব অধিদপ্তরের অধীন রয়েছে।
পিলখানা
পিলখানা ঢাকা শহরের একটি স্থান। "" পিলখানা "" শব্দটির, অর্থ হাতির আস্তাবল। পুর্বে জায়গাটি হাতি রাখার স্থান হিসেবে ব্যবহৃত হতো। বর্তমানে এটি বিজিবির সদর দপ্তর হিসেবে ব্যবহৃত হয়।
মোঘল ও ব্রিটিশ পিরিয়ডে ঢাকার প্রশাসনে “খেদা” বলে একটা বিশেষ বিভাগ ছিল।
এই “খেদা বিভাগ” এর কাজ ছিল পার্বত্য চট্টগ্রাম হতে বন্য হাতি ধরে এনে পোষ মানানো ও প্রশিক্ষন প্রদান করা। হাতি ধরার প্রধান কৌশল ছিল কুনকি বা পোষা হস্তিনী দ্বারা বন্য হাতিকে খেদিয়ে নিয়ে আসা। এই সব পুরুষ হাতি গুলোকে খেদিয়ে যে জায়গায় এনে রাখা হত তা পিলখানা নামে পরিচিত ( বর্তমানেও সেই নাম রয়ে গেছে)।পিলখানার এই হাতিগুলোর সামরিক ভূমিকা ছিল অনন্য।
১৮৬০ এবং ১৮৭০ এর দশকে এই হাতিগুলোকে প্রায়ই পাহাড়ী উপজাতি দমন অভিযানে প্রেরিত হত।তাছাড়া উচ্চপদস্থ কর্মকর্তাদের যাতায়াতের বাহন হিসেবে এবং রাষ্ট্রীয় পর্যায়ে বিভিন্ন গুরুত্বপূর্ণ ব্যক্তির আগমনে (যেমন ভাইসরয় বা লেফটেন্যান্ট গভর্নরের পরিদর্শনের সময়) এই হাতিদের দিয়ে প্যারেড ও নানা ধরনের খেলাধুলা ও প্রদর্শনী হত।ঢাকার আশেপাশের জমিদাররাও তাদের ব্যক্তিগত সংগ্রহের হাতিগুলোকে অর্থের বিনিময়ে পিলখানায় পোষ মানানো ও প্রশিক্ষনের জন্য পাঠাতেন। পিলখানার এই হাতিগুলোর দেখভালের জন্য ১৮৮১ সালে ঢাকার খেদা বিভাগে একজন সুপারিন্টেন্ডেন্ট, একজন হেড এসিস্ট্যান্ট, দুইজন ভেটেরিনারি সার্জন, তিনজন ক্লার্ক, একজন পশু হিসাবকারী এবং বেশ কয়েকজন মাহুত নিযুক্ত ছিল।
উনবিংশ শতাব্দীর প্রথম দিকে এই হাতিগুলোকে রমনা অঞ্চলে চারনের জন্য নিয়ে যাওয়া হত। হাতি চলাচলের কারনে রাস্তাঘাটের যে ক্ষয়ক্ষতি ও উপদ্রব সৃষ্টি হতো সেই সম্পর্কে জনগন নিয়মিত কর্তৃপক্ষের কাছে অভিযোগ জানাতো।
এইসব অভিযোগের প্রেক্ষিতে ১৮৬৪ সালে মিউনিসিপ্যালিটি প্রতিষ্ঠার পর কর্তৃপক্ষ ঢাকার উত্তরাঞ্চলের প্রান্তিক এলাকা দিয়ে রমনায় যাওয়ার একটি আলাদা রাস্তা তৈরী করে যার নামকরণ করা হয় “এলিফ্যান্ট রোড”। নিউমার্কেট এলাকা থেকে রমনা পর্যন্ত এলিফ্যান্ট রোড আজও বিদ্যমান।
ঢাকা ইতিহাস ও নগর জীবন (১৮৪০ – ১৯২১) – শরীফ উদ্দিন আহমেদ
ক্ল্যারিওনেট
"ইটালিক লেখা"
ক্ল্যারিওনেট এক প্রকার বাদ্যযন্ত্র যা মুখ দিয়ে ফুঁ দিয়ে বাতাস ঢুকিয়ে বাজানো হয়।
জসু প্যাটেল
জসুভাই মতিভাই প্যাটেল (; ; জন্ম: ২৬ নভেম্বর, ১৯২৪ - মৃত্যু: ১২ নভেম্বর, ১৯৯২) গুজরাতের আহমদাবাদে জন্মগ্রহণকারী বিশিষ্ট ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন জসু প্যাটেল। ঘরোয়া প্রথম-শ্রেণীর ক্রিকেটে গুজরাতের প্রতিনিধিত্ব করেন। দলে তিনি মূলতঃ ডানহাতি অফ-স্পিনার ছিলেন তিনি। এছাড়াও নিচেরসারিতে ডানহাতে ব্যাটিং করতেন।
দশ বছর বয়সে গাছের ডালা থেকে পড়ে যাবার ফলে আঙ্গুল ভেঙ্গে ফেলেন। এ আঘাতপ্রাপ্তির ফলে বোলিংয়ের ধরনও পরিবর্তিত হয়ে যায় তাঁর। ফলশ্রুতিতে তাঁর বোলিং সন্দেহজনক ছিল। অফ ব্রেকের তুলনায় অফ-কাটারের দিকেই বেশী বোলিং করতেন।
১৯৪৩-৪৪ মৌসুমে প্রথম-শ্রেণীর ক্রিকেট খেলতে শুরু করেন। ১৯৫০-৫১ মৌসুমে দলে পাকাপোক্ত আসন করার পূর্বে মাঝে-মধ্যেই গুজরাতের প্রতিনিধিত্ব করতেন তিনি। ঐ মৌসুমে বরোদার বিপক্ষে ৫/৪৩ ও ৬/২১ এবং সার্ভিসেস দলের বিপক্ষে বোলিং করেছিলেন ৮/৫৩ ও ৫/২৮। সচরাচর তাঁর ব্যাটিং নেতিবাচক ছিল। কিন্তু, ১৯৫০-৫১ মৌসুমের রঞ্জী ট্রফির চূড়ান্ত খেলায় দ্বিতীয় ইনিংসে দশম উইকেটে হাসান নখুদা’র সাথে মূল্যবান ১৩৬ রান তোলেন মাত্র ৯০ মিনিটে। দুই ঘন্টায় তিনি ১৫২ রান করেছিলেন।
সিরিজের পঞ্চম টেস্টে তাঁর অভিষেক হয়। ঐ টেস্টে তিনি তিন উইকেট পেয়েছিলেন। ১৯৫৫-৫৬ মৌসুমে নিউজিল্যান্ড এবং ১৯৫৬-৫৭ মৌসুমে অস্ট্রেলিয়ার বিপক্ষে ৩১ গড় নিয়ে ১০ উইকেট লাভ করেন।
৩৫ বছর বয়সে অবসর গ্রহণের প্রাক্বালে সর্বাপেক্ষা সফলতা লাভ করেন। ১৯৫৯-৬০ মৌসুমে কানপুরে গ্রীন পার্ক স্টেডিয়ামে সফরকারী অস্ট্রেলিয়ার বিপক্ষে স্মরণীয় ক্রীড়াশৈলী প্রদর্শন করেন তিনি। দ্বিতীয় টেস্টের প্রথম ইনিংসে তাঁর বোলিং পরিসংখ্যান ছিল ৯/৬৯। অন্য উইকেটটি পেয়েছিলেন চান্দু বোর্দে। দ্বিতীয় ইনিংসে আরও পাঁচ উইকেট পান ও দলকে ১১৯ রানের জয় এনে দেন। এটিই অস্ট্রেলিয়ার বিপক্ষে ভারতের প্রথম টেস্ট জয় ছিল। প্যাটেলের টেস্টে ১৪/১২৪ যে কোন ভারতীয় বোলারের ক্ষেত্রে সেরা টেস্ট বোলিং ছিল। প্রায় ৩০ বছর পর নরেন্দ্র হিরওয়ানি তাঁর এ রেকর্ডকে ম্লান করে দেন। প্যাটেলের ইনিংসে ৯/৬৯ বোলিং পরিসংখ্যানের প্রায় চল্লিশ বছর পর অনিল কুম্বলে করেন ১০/৭৪। ঐ সিরিজে তিনি ১৯ উইকেট নিয়ে ভারতীয় বোলারদের মধ্যে শীর্ষে অবস্থান করেন। এরপর সিরিজের আরও দুই টেস্টে অংশ নেন। মাত্র পাঁচ উইকেট পান তিনি যা তাঁর শেষ টেস্ট ছিল।
টেস্ট খেলা থেকে প্রত্যাখ্যাত হবার পর আরও দুইবছর প্রথম-শ্রেণীর ক্রিকেট খেলেছিলেন। রঞ্জী ট্রফিতে গুজরাতের পক্ষে ১৪০ উইকেট দখল করেন তিনি।
প্রথম ক্রিকেটার হিসেবে তিনি ও বিজয় হাজারে পদ্মশ্রী পদকে ভূষিত হন।
বৈরাগীর ভিটা
বৈরাগীর ভিটা বাংলাদেশের বৃহত্তর রাজশাহীতে অবস্থিত একটি প্রাচীন প্রত্নতাত্ত্বিক নিদর্শন। এটি করতোয়া নদীর বাঁকে মহাস্থান দুর্গনগরীর দক্ষিণ দিকে অবস্থিত। ১৯২৮-২৯ সালে খনন করা বৈরাগীর ভিটায় দুটি মন্দিরের ধ্বংসাবশেষ পাওয়া যায়। ১৯৯৩ সাল থেকে বাংলাদেশ-ফ্রান্স যৌথ উদ্যোগে পুনরায় খনন কাজ পরিচালনা করে আসছে।
এই স্থানটি একটি পুরাতন রাজাবাড়ি ছিল বলে ধারণা করা হয়। অনুমান করা হয় রাজা কর্তৃক মুনি, ঋষি বা বৈরাগীর সেবা করা হত বলে স্থানটি নাম বৈরাগীর ভিটা নামে পরিচিত।
মহাস্থানগড় দুর্গ নগরীর প্রাচীরের দক্ষিণে অবস্থিত বৈরাগীর ভিটায় প্রত্নতাত্ত্বিক খনন চালিয়ে পাল আমলের প্রাথমিক ও শেষ যুগের দুটি মন্দিরের ধ্বংসাবশেষ আবিষ্কৃত হয়েছে। মন্দির দুটির উত্তরে উন্মুক্ত প্রাঙ্গনে আরও কিছু স্থাপত্যকর্ম পাওয়া যায়। প্রাথমিক পাল যুগের মন্দিরটির ভিত্তি প্রাচীর উত্তর দিকে ২৯.৮৭ মিটার ও পূর্ব দিকে ১২.৮ মিটার। প্রাচীরটি মোল্ডেড ব্যান্ড দ্বারা অলঙ্কৃত। এর দক্ষিণ দিকে অপর মন্দিরটি অবস্থিত। মন্দিরটিকে উত্তর থেকে দক্ষিনে প্রবাহমান একটি নালা বিভক্ত করেছে। নালাটির একটি অংশ ইট দিয়ে নির্মিত ও আরেকটি অংশ প্রাথমিক গুপ্ত আমলের কালো কষ্টি পাথর দিয়ে নির্মিত। দ্বিতীয় পাল যুগের মন্দিরটি আগেরটি অপেক্ষা বৃহত্তর এবং আয়তাকৃতির (৩৩.৮৩ মি × ১৩.৩৭ মি)। ধ্বংসাবশেষ বিচ্ছিন্ন হয়ে যাওয়ার জন্য এর স্থাপত্যশৈলী স্পষ্ট নয়। মন্দিরের পূর্ব দিকে একটি মঞ্চের ধ্বংসাবশেষ আবিস্কৃত হয়, যাতে ২৩টি কামরার অস্তিত্ব পাওয়া যায়। এছাড়া এই স্থানে লুকিয়ে থাকা গভীর গর্তে পাল যুগের কাঠামো ও তার পূর্ববর্তী গুপ্ত যুগের ধ্বংসাবশেষের অস্তিত্ব পাওয়া যায়। ২০১৪ সালে প্রত্নতাত্ত্বিক খনন করে ২১০০ বছর আগের তিনটি পাতকুয়া আবিস্কার করা হয়।
এ প্রত্নস্থলে আবিস্কৃত অন্যান্য প্রত্নবস্তুর মধ্যে মাছ ধরার জালে ব্যবহারের জন্য তৈরি পোড়া মাটির বল, মাটির বদনা, ভাঙা পাত্রের অংশবিশেষ, গৃহস্থালীর কাজে ব্যবহার্য কিছু সামগ্রী, ফুলাংকিত ও পিরামিড আকারের নকশা করা ইট উল্লেখযোগ্য।
এটি বাংলাদেশ প্রত্নতত্ত্ব অধিদপ্তর এর তালিকাভুক্ত প্রত্নতাত্ত্বিক স্থান হওয়ায় প্রত্নতত্ত্ব অধিদপ্তর এর রক্ষণাবেক্ষণ করে থাকে।
ক্যাপ্টেন আমেরিকা
ক্যাপ্টেন আমেরিকা একটি আমেরিকান কাল্পনিক কমিক মার্ভেল কমিক্সের দ্বারা প্রকাশিত সুপারহিরো কমিক বই । এটি কার্টুনিস্ট জো সাইমন এবং জ্যাক কির্বি দ্বারা তৈরি করা হয়েছে। চরিত্রটি প্রথম প্রকাশ পায় মার্ভেল কমিক্সের একটি পূর্বসুরী থেকে (মার্চ ১৯৪১ তারিখ)। ক্যাপ্টেন আমেরিকা কমিকসটির গল্প সাজানো হয়েছিল একজন দেশপ্রেমিক অতিমানবীয় সৈন্য হিসেবে যে প্রায়ই যুদ্ধকালীন দ্বিতীয় বিশ্বযুদ্ধের সময়ে অক্ষ শক্তির বিরুদ্বে লড়েছিল। যুদ্ধকালীন সময়ে এই প্রেক্ষাপটে নির্মিত গল্পের কারনে এটি ব্যাপক জনপ্রিয় হয়েছিল।